जबसम्म विश्वविद्यालयको जिम्मा कसको भन्ने प्रष्ट हुँदैन तबसम्म हाम्रो उच्च शिक्षाको हालत यो भन्दा पनि पातलो हुँदै जान्छ। सबैखाले पदाधिकारीहरू जागिरे मानसिकताबाट ग्रसित छन्। उच्च शिक्षाको हालत दिन प्रतिदिन खस्कँदै छ। प्राध्यापकको नियुक्तिदेखि पठनपाठनसम्म लथालिङ्ग छ। जो सत्ता र नेताको वरिपरी घुम्यो उसैको वर्चस्व कायम छ। सक्कली प्राज्ञ अटाउन नसक्ने स्थिति छ। राजनीतिले थिलोथिलो बनाएको हाम्रो उच्च शिक्षालाई कसैले पनि स्वामित्व नलिने वा उत्तरदायित्व नलिने हो भने हाम्रो विद्यार्थीको भविष्य अन्धकार नै हुन्छ।
